L'Ajuntament d'Alboraia entrega els IV Premis Literaris d'Alboraia
18 de novembre de 2024

El dissabte 16 de novembre a les 18.00h es van lliurar els IV Premis Literaris d'Alboraia a la Casa del Comte de Zanoguera. Les obres guanyadores es poden llegir en la pàgina web municipal www.alboraya.es.

L'acte va comptar amb l'assistència de les persones guanyadores i acompanyants, de l'alcalde d'Alboraia, Miguel Chavarría Díaz, la regidora de Cultura, Conxa Villena Sierra, i altres membres de la Corporació Municipal.

Esta edició han participat 153 persones amb les seues obres, dins de les categories de narrativa en castellà, narrativa en valencià, poesia en castellà i poesia en valencià. Cada modalitat té una dotació econòmica de 1.000 euros, amb un únic premi per categoria sense ex aequo. El jurat, compost per guanyadors d'edicions anteriors, el bibliotecari i l'alcalde, va decidir els guardons votant les obres, que són anònimes fins a l'entrega dels guardons.

En l'edició d'enguany s'han concedit els següents guardons:

Narrativa en castellà: "Conservas" de Gloriana María Jiménez Arauz.

Narrativa en valencià: "Retrat de ciclista urbà amb dàlmata" de Joan Company Arpa.

Poesia en castellà: "Sin noticias de Dios" d’Ana Vega Burgos.

Poesia en valencià: "Lliçons d'anatomia per a la conservació d'amants" de Samuel del Amor Macías.